TARYBOS SPRENDIMAS
2006 m. gruodžio 19 d.
dėl specialių darnaus vystymosi ir gero valdymo skatinamųjų priemonių taikymo Salvadoro Respublikai po 2007 m. sausio 1 d.
(2006/978/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama į 2005 m. birželio 27 d. Tarybos reglamentą (EB) Nr. 980/2005 dėl bendrųjų tarifų lengvatų sistemos taikymo (1), ypač į jo 9 straipsnio 2 dalį,
atsižvelgdama į Komisijos pasiūlymą,
kadangi:
(1)
2005 m. gruodžio 21 d. Komisijos sprendimu 2005/924/EB (2) Salvadoras buvo įtrauktas į besivystančių šalių, kurios atitinka Reglamentu (EB) Nr. 980/2005 nustatytos specialios darnaus vystymosi ir gero valdymo skatinamosios priemonės taikymo reikalavimus, sąrašą 2006 m. sausio 1 d.-2008 m. gruodžio 31 d. laikotarpiui.
(2)
Pagal minėtą reglamentą (EB) Nr. 980/2005 specialios skatinamosios priemonės po 2007 m. sausio 1 d. toliau gali būti taikomos šalims, susiduriančioms su konstituciniais apribojimais, varžančiais bent dviejų iš šešiolikos to paties reglamento III priedo A dalyje išvardytų konvencijų ratifikavimą, Tarybai priėmus sprendimą.
(3)
Pagal tą patį reglamentą 2006 m. lapkričio 29 d. Komisija Tarybai pateikė ataskaitą dėl Salvadoro laikymosi jo įsipareigojimų pagal tą reglamentą, pasiūlydama po 2007 m. sausio 1 d. toliau taikyti specialias skatinamąsias priemones,
PRIĖMĖ ŠĮ SPRENDIMĄ:
Vienintelis straipsnis
Nuo 2007 m. sausio mėn. 1 d. iki 2008 m. gruodžio 31 d. Salvadoro Respublikai bus toliau taikoma speciali darnaus vystymosi ir gero valdymo skatinamoji priemonė, nustatyta Reglamento (EB) Nr. 980/2005 1 straipsnyje.
Šis sprendimas skirtas valstybėms narėms.
Priimta Briuselyje, 2006 m. gruodžio 19 d.